Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8527

d) levegőben lévő légijárművek számára. 9.1.2 Az üzemeltető és a hajózószemélyzeti tagok részére szolgáltatott információknak le kell fedniük a repülést idő, magasság és földrajzi kiterjedés szempontjából. Ennek megfelelően, az információnak a megfelelő rögzített időpontokra vagy időszakokra kell vonatkoznia és addig a célrepülőtérig kell terjednie, ahol újabb információkat szolgáltatnak. Kívánságra, vagy ha a körülmények az adott repülőtéren való leszállást kétségessé teszik, akkor további információkat kell adni, amelyek tartalmazzák a célrepülőtér és az üzemeltető által kijelölt kitérő repülőtér közötti terület várható meteorológiai viszonyait. Ezen kívül, ha ilyen megállapodás született a meteorológiai hatóság és az üzemeltető között, egy további repülőtérig is szolgáltathatók információk. 9.1.3 Az üzemeltetők és a hajózószemélyzeti tagok részére szolgáltatott meteorológiai információknak tartalmazniuk kell a magassági szelet, a magaslégköri levegőhőmérsékletet, szignifikáns útvonali időjárási jelenségeket, METAR és SPECI jelentéseket(trend előrejelzéseket is beleértve), TAF előrejelzéseket, felszállási előrejelzéseket, leszállási előrejelzéseket, SIGMET információkat és azokat a speciális légijelentéseket, amelyeket a SIGMET és AIRMET információk nem tartalmaznak és amelyek rendelkezésre állnak a meteorológiai irodánál és amelyek a tervezett légiüzemeltetésnél relevánsak. 9.1.4 Amikor szükséges, az üzemeltetők és a hajózószemélyzeti tagok számára szolgáltatást nyújtó Állam meteorológiai hatósága koordinációt köteles kezdeményezni más Államok meteorológiai hatóságaival, annak érdekében, hogy beszerezze tőlük a szükséges jelentéseket és/vagy előrejelzéseket. 9.1.5 A meteorológiai információkat az üzemeltető és a hajózószemélyzet tagjai számára a meteorológiai hatóság által az üzemeltetőkkel folytatott konzultációk után, meghatározott helyen, a meteorológiai iroda és az érintett üzemeltető közötti megállapodásnak megfelelő időben kell szolgáltatni. A szolgáltatásnak rendes körülmények között az érintett Állam területéről induló járatokra kell korlátozódnia, hacsak nem születik más megállapodás a meteorológiai hatóság és az 2007/70/II. szám érintett üzemeltető között. Meteorológiai irodával nem rendelkező repülőtéren a meteorológiai információk nyújtására vonatkozó intézkedések a meteorológiai hatóság és az érdekelt üzemeltető között létrejött megállapodás függvénye. 9.2 Az üzemeltetők részére központosított üzemelés irányítás alatti repülés előtti tervezéshez és repülés közbeni áttervezéshez adott információk 9.2.1 Az üzemeltetők részére repülés előtti tervezéshez és repülés közbeni áttervezéshez adott meteorológiai információnak magába kell foglalnia az alábbi információkat, ahogyan azt a meteorológiai hatóság az illetékes üzemeltetőkkel konzultálva létrehozta:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes